Фаридун Миракзода

Фаридун Миракзода (Миракзода Фаридун Юсуфӣ; 23.01.1994, ноҳияи Кӯҳистони Мастчоҳ, Тоҷикистон) — таърихшинос, номзади илмҳои таърих (2020), дотсент (2021).

 Зиндагинома 
Миракзода Фаридун 23.01.1994 дар деҳаи Пастиғави н. Кӯҳистони Мастчоҳ таваллуд шудааст. Соли 2011 ба мактаби миёнаи № 2-и д. Пастиғави н. Кӯҳистони Мастчоҳро хатм карда, ҳамон сол ба шуъбаи рӯзонаи факултети фарҳангшиносии Донишкадаи давлатии фарҳанг ва саъанти Тоҷикистон ба номи Мирзо Турсунзода дохил гардид ва онро соли 2016 аз рӯйи ихтисоси саёҳат ва меҳмондорӣ бо дипломи аъло хатм намудааст.

Фаъолияти меҳнатиашро аз моҳи сентябри соли 2016 шуруъ кардаст. Мавсуф солҳои 2016—2020 мудири осорхона ва аз моҳи марти соли 2020 сардори раёсати илм ва инноватсияи Донишгоҳи байналмилалии забонҳои хориҷии Тоҷикистон ба номи Сотим Улуғзода фаъолият дорад. Ҳамзамон, аз сентябри 2016 ба ҳайси ассистент, аз декабри 2017 муаллими калон ва апрели соли 2021 дотсенти кафедраи таърих ва робитаҳои байнифарҳангии донишгоҳи мазкур мебошад.

Соли 2020 рисолаи номзадии худро дар мавзуи «Туризм дар Ҷумҳурии Тоҷикистон: таърих ва дурнаоми рушд (солҳои 1991—2016)» дифоъ намудаст.

 Осор 
Миракзода Фаридун Юсуфи муаллифи 2 монографияи илмӣ, беш аз 40 мақолаи илмиву оммавӣ ва мураттиби 8 маҷмуаи илмӣ, ҳамзамон, котиби масъули маҷаллаи илмӣ-назариявии «Паёми Донишгоҳи забонҳо» мебошад.

 Вазъият ва дурнамои рушди сайёҳӣ дар Ҷумҳурии Тоҷикистон. Монография. — Д.:, 2018. — 170 с.
 Ташаккул ва таҳаввули сайёҳӣ дар даврони соҳибистиқлолии Тоҷикистон (солҳои 1991—2021). Монография. — Д.:, 2022. — 236 с.

 Ҷоизаҳо 
Барои фаъолияти самараноки илмӣ-таҳқиқотӣ ва таълимӣ Миракзода Фаридун бо Ифтихорномаи Донишгоҳ (2018), Вазорати маориф ва илми Ҷумҳурии Тоҷикистон (2019) ва нишони «Аълочии маориф ва илми Тоҷикистон» (2023) сарфароз гардонида шудааст.

 Адабиёт 
Энсиклопедияи Донишкадаи давлатии забонҳои Тоҷикистон ба номи Сотми Улуғзода. — Душанбе, 2021. — С. 201—202. (416 с.);

 Эзоҳ